Diari Oficial de la Generalitat Valenciana


Sumari del DOGV 4029, del 26-06-2001 (2001/6153)

RESOLUCIÓ de 13 de juny de 2001, de la Direcció General d'Ordenació i Innovació Educativa i Política Lingüística, per la qual es fa pública la relació del professorat dels centres docents públics d'Educació Infantil, d'Educació Primària, Formació de Persones Adultes, d'Educació Secundària i Ensenyaments de Règim Especial de la Comunitat Valenciana que han participat en els cursos de formació per a l'exercici de la funció directiva i la qualificació global obtinguda.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4029

Data del DOGV
:   26-06-2001

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2001/6153


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 13 de juny de 2001, de la Direcció General d'Ordenació i Innovació Educativa i Política Lingüística, per la qual es fa pública la relació del professorat dels centres docents públics d'Educació Infantil, d'Educació Primària, Formació de Persones Adultes, d'Educació Secundària i Ensenyaments de Règim Especial de la Comunitat Valenciana que han participat en els cursos de formació per a l'exercici de la funció directiva i la qualificació global obtinguda. [2001/F6153]
  
La Resolució de 27 de novembre de 2000, de la Direcció General d'Ordenació i Innovació Educativa i Política Lingüística, Diari Oficial de la Generalitat Valenciana de 15 de desembre de 2000, va convocar cursos de formació per a l'exercici de la funció directiva del professorat, i la Resolució de 26 de febrer de 2001 va fer pública la llista definitiva de professorat seleccionat per a participar, Diari Oficial de la Generalitat Valenciana de 5 de març de 2001.
  
Complits els tràmits requerits en la convocatòria, i una vegada finalitzats els cursos de formació, segons el que establix la base onze de la Resolució de 27 de novembre de 2000 i, a proposta de la comissió d'avaluació, resolc:
  
Primer
  
Fer pública, en l'annex I de la present resolució, la relació de participants que han obtingut la qualificació global d'apte en els cursos de formació per a poder exercir la funció directiva i en l'annex II la relació de participants que tenen la qualificació de no apte i la indicació del motiu.
  
Segon
  
El professorat participant que té la qualificació d'apte rebrà la corresponent certificació per a poder exercir la funció directiva segons el que establix l'apartat onze de la Resolució de 27 de novembre de 2000.
  
Tercer
  
Els participants podran retirar el projecte de direcció presentat en la seu del CEFIRE la direcció del qual ha coordinat el curs, a partir del mes següent a la data de publicació de la Resolució en el Diari Oficial de la Generalitat Valenciana.
  
Els cursos realitzats han sigut coordinats per les directores o els directors dels CEFIRE següents:
  
- Educació Infantil, Educació Primària i Formació de Persones Adultes: als CEFIRE d'Alacant, Elx, Godella, València i Vinaròs.
  
- Educació Secundària i Ensenyaments de Règim Especial: als CEFIRE d'Alacant, Castelló de la Plana, Orihuela , Torrent i Cheste.
  
Quart
  
Segons el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, els interessats podran interposar un recurs potestatiu de reposició o bé, directament, un recurs contenciós administratiu en els terminis i davant dels òrgans assenyalats a continuació:
  
- El recurs potestatiu de reposició haurà de ser interposat davant del conseller de Cultura i Educació en el termini d'un mes comptador des de l'endemà de la publicació de la present resolució en el Diari Oficial de la Generalitat Valenciana.
  
- El recurs contenciós administratiu haurà de ser interposat davant del Tribunal Superior de Justícia de la Comunitat Valenciana en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptadors els dos des de l'endemà al de la publicació de la present ordre en el Diari Oficial de la Generalitat Valenciana.